Notă informativă

Întru executarea art. II din Legea nr.89 din 29 mai 2014 pentru modificarea și completarea Legii nr.419 din 22 decembrie 2006 cu privire la datoria publică, garanțiile de stat și recreditarea de stat, a fost elaborat proiectul de lege pentru modificarea și completarea unor acte legislative.

Proiectul conţine amendamente la legea privind finanțele publice locale referitor la reglementarea domeniului de atragerea împrumuturilor pe termen lung și emiterea garanțiilor de către APL, și ținerea evidenței.

Modificările propuse în legea instituțiilor financiare țin de îmbunătățirea procesului de monitorizare a datoriei sectorului public și prevăd prezentarea informației privind creditele acordate de către băncile comerciale.

Modificările propuse în Legea nr.548-XIII din 21 iulie 1995 cu privire la Banca Naţională a Moldovei prevăd aducerea terminologiei acesteia în conformitate cu prevederile Legii nr.89 din 29 mai 2014 pentru modificarea și completarea Legii nr.419 din 22 decembrie 2006 cu privire la datoria publică, garanțiile de stat și recreditarea de stat, precum și precizează atribuțiile Băncii Naționale a Moldovei pentru calitatea de agent al statului.

Modificările în alte acte legislative prevăd aducerea terminologiei acestora în conformitate cu prevederile Legii nr.89 din 29 mai 2014 pentru modificarea și completarea Legii nr.419 din 22 decembrie 2006 cu privire la datoria publică, garanțiile de stat și recreditarea de stat.

Proiectul nu necesită finanţare suplimentară de la bugetul public naţional.